สัตว์ 6 ชนิดที่โดดเด่นที่สุดในประเทศไทย

ประเทศไทยได้ขึ้นชื่อว่าเป็นประเทศที่มีความอุดมสมบูรณ์เป็นอันดับต้น ๆ ของโลก จึงไม่แปลกใจที่จะเต็มไปด้วยพืชนานาพันธุ์ รวมไปถึงสัตว์อีกหลากหลายชนิด โดยเฉพาะอย่างยิ่ง เรามีสัตว์ที่สามารถหาเจอได้ในประเทศเราเท่านั้น แต่ก็เป็นที่น่าเสียดายว่า สัตว์ที่เป็นสัตว์เฉพาะถิ่นหลาย ๆ ชนิดได้สูญพันธุ์หรือใกล้ที่จะสูญพันธุ์มากแล้ว และในบทความวันนี้ จะนำเสนอสัตว์ 6 ชนิดที่ถือได้ว่าเป็นสัตว์ที่มีความโดดเด่นในประเทศไทย

1. ช้าง

ในความเป็นจริงแล้ว ช้างไม่ได้พบที่ประเทศไทยเป็นที่เดียว แต่หากว่าเวลาที่ใครก็ตามที่เห็นช้างแล้ว ก็ล้วนแต่จะนึกถึงประเทศไทย นั่นเป็นเพราะว่าในสมัยก่อน กษัตริย์และนักรบใช้ช้างเป็นสัตว์เพื่อใช้ออกรบ และช้างก็เป็นสัญลักษณ์ประจำกษัตริย์  อีกด้วย ทำให้ในปัจจุบัน ประเทศไทยมีที่เที่ยว และโรงพยาบาลช้างที่ครบวงจร ทำให้ดึงดูดนักท่องเที่ยวจากทั่วโลกได้มากมายในแต่ละปี

2. ค้างคาวกิตติ

ค้างคาวกิตติได้ชื่อว่าเป็นค้างคาวและสัตว์เลี้ยงลูกที่มีขนาดเล็กที่สุดในโลก มีจมูกคล้ายหมู แต่น่าเสียดายว่าสัตว์ชนิดนี้ถูกจัดให้อยู่ในกลุ่มของสัตว์ที่เสี่ยงที่จะสูญพันธุ์ นอกจากที่จะถูกตามล่าแล้ว ค้างคาวกิตติจะสามารถตกลูกได้ปีละเพียงหนึ่งตัวเท่านั้น